Държавен вестник, бр. 89, 2007 г., стр. 24

С Т Р .  24
Д Ъ Р Ж А В Е Н   В Е С Т Н И К
Б Р О Й  89
ствително изслужени като държавни служите-
ли в системата на МВР, т.е. възрастта не е усло-
вие за упражняване на това право от осигурено-
то лице. Не по този начин стои въпросът, кога-
то административният орган реши да пенсио-
нира държавен служител от системата на МВР
при наличие на основанието по чл. 245, ал. 1,
т. 2 ЗМВР във връзка с чл. 69, ал. 2 КСО.
В ЗМВР законодателят си служи с израза “прек-
ратяване на служебното правоотношение на дър-
жавния служител в МВР”. В разпоредбата на чл. 69,
ал. 2 КСО той е употребил друг израз—“при увол-
нение...”, като уволнението се явява една от пред-
поставките за придобиване право на пенсия, а не
обратното. Ако не е налице уволнение, осигуре-
ното лице не може да се възползва от хипотезата
на чл. 69, ал. 2 КСО. Ето защо терминът “уволне-
ние” по смисъла на чл. 69, ал. 2 КСО следва да се
разбира като синоним на “освобождаване от служ-
ба” или “прекратяване на служебното правоот-
ношение”, какъвто израз е употребен в ЗМВР и
Закона за държавния служител (ЗДС), като осно-
ванието за уволнението няма значение.
Придобиването на право на пенсия за осигу-
рителен стаж и възраст по чл. 69, ал. 2 КСО се
отличава съществено от придобиването на това
право по реда на чл. 68. Разликата е както в кръга
на лицата—служители от системата на МВР, които
имат право на тази пенсия, така и в предпостав-
ките, при наличието на които правото на пенсия
възниква—25 години осигурителен стаж, от кои-
то 2/3 да са действително изслужени, без оглед на
възрастта. Той е традиционно характерен и исто-
рически установил се в българското пенсионно
законодателство, като тези условия съществува-
ха и в чл. 6 и 7 от Закона за пенсиите (отм.). Ос-
нованието за този особен режим на пенсионира-
не на посочената категория лица са характерът,
тежестта и особените изисквания за висока физи-
ческа и психическа годност и издръжливост при
изпълнение на тяхната служба. Именно и затова
е предвидено това изключение в общите правила
за придобиване право на пенсия за осигурителен
стаж и възраст за държавните служители от сис-
темата на МВР. Действително в текста на чл. 69,
ал. 2 КСО не е изрично посочено, че пенсията, на
която имат право държавните служители в МВР,
е пенсия за осигурителен стаж и възраст. Но от
логическото и систематическото тълкуване на
нормата следва изводът, че законодателят има
предвид именно такъв вид пенсия.
Както се посочи по-горе, за тази категория
осигурени лица следва да е налице и друго специ-
фично условие—уволнение. Разумът на това за-
конодателно решение е да се позволи облекчен
режим на пенсиониране на лица, чиито правоот-
ношения по носенето на служба в МВР са прек-
ратени. Това е така, тъй като прекратяването на
служебното правоотношение по чл. 245, ал. 1, т. 2
ЗМВР при придобиване право на пенсия за оси-
гурителен стаж и възраст в хипотезата на чл. 69,
ал. 2 КСО е свързано с предходно уволнение, т.е.
предоставя се възможност на служителя или да
бъде уволнен на някои от основанията в ЗМВР,
или да поиска пенсиониране, ако са налице изис-
кванията на чл. 69, ал. 2  КСО.
Затова следва да се приеме, че се касае до
субективното право за пенсиониране при тези
условия на държавните служители в МВР, ко-
ето е установено в полза на носителите му. Като
субективно право правото на пенсия за осигу-
рителен стаж и възраст е изрично предвидена
в КСО възможност за определено поведение,
което се осъществява по волята на осигурено-
то лице и затова то е лично право. То възниква
с настъпването на осигурителния случай и не
зависи от други фактори, защото се упражнява
въз основа на волеизявлението на осигуреното
лице, обективирано в молба за отпускане на
пенсия. Преценката дали да бъде упражнено
това право в хипотезата на чл. 245, ал. 1, т. 2
ЗМВР принадлежи единствено на носителя му,
но не и на административния орган.
От изложените по-горе съображения Общо-
то събрание на съдиите от Върховния адми-
нистративен съд приема, че административ-
ният орган може да направи предложение за
прекратяване на служебното правоотношение
на държавен служител в МВР по реда на чл. 245,
ал. 1, т. 2 ЗМВР само при наличието на двете
кумулативни предпоставки: осигурителен стаж
и възраст.
Водим от горното и на основание чл. 259,
ал. 1 АПК, Общото събрание на съдиите от Вър-
ховния административен съд
П О С Т А Н О В И :
Служебното правоотношение на държавния
служител в МВР може да бъде прекратено от
органа по назначаването по реда на чл. 245, ал. 1,
т. 2 ЗМВР само при наличието на кумулативно
дадените предпоставки в тази разпоредба—оси-
гурителен стаж и възраст.
Тълкувателното постановление подлежи на
обнародване в “Държавен вестник” и влиза в
сила от деня на обнародването му.
Председател: К. Пeнчев
58186
Поправка. Министерският съвет прави поправка на явна фактическа грешка в Решение № 816 на МС от
26 ноември 2006 г. за отчуждаване на имоти и части от имоти—частна собственост, за държавна нужда за
изграждане на национален инфраструктурен обект Автомагистрала “Люлин” от км 0+000 до км 19+135,21 (ДВ,
бр. 98 от 2006 г.): в приложение № 1 към т. 1 в частта на землище Суходол в пореден № 142 на стр. 74, в графа
2 (имот №) вместо имот “117019” да се чете “117027”, в графа 3 (собственик) вместо “н-ци на Анастасия Василева
Цветинова—Цветанка Маринова Цветинова, Георги Веселинов Цветинов и Анастасия Димитрова Цветинова”
да се чете “Россин 90”—ООД”, в графа 4 вместо посочените ЕГН-та—да се чете “831013854”, в графа 5 (адрес—
ул., №) вместо посочените адреси да се чете “София, ул. Симеонов век 7, бл. 228, вх. Г, ет. 2, ап. 367”.
НЕОФИЦИАЛЕН РАЗДЕЛ